Pokiston TIV AQSh harbiy havo kuchlarining «Tolibon» guruhi yetakchisi mulla Mansurga nisbatan bergan zarbasini Pokiston havo kengliklarini buzish deb atadi. Vazirlik bayonotiga ko‘ra, mazkur harbiy amaliyot Pokiston havo chegarasini buzish natijasida amalga oshirilgan, deb xabar qilmoqda RIA «Novosti» axborot agentligi. «2016 yilning 21 may kuni kechqurun AQSh ma’muriyati tarqatgan ma’lumotga ko‘ra, uchuvchisiz samolyot zarbasi Pokistonning Afg‘oniston bilan chegarasida amalga oshirilgan», —deyiladi xabarnomada.    Tashqi ishlar vazirligida aytishlaricha, ushbu havo zarbasi Pokiston "davlat suvereniteti"ni buzishdir. Bundan avvalroq, Afg‘oniston bosh vaziri Abdulla Abdulla «Tolibon» yetakchisi mulla Axtar Mansurning o‘limini tasdiqlagan edi. Uning ma’lum qilishicha, havo zarbasi AQSh HHK droni yordamida Pokistonning Belujiston viloyati Kvetta shahrida amalga oshirilgan.